Komisijos Reglamentas (EEB) Nr. 2325/88
1988 m. liepos 26 d.
iš dalies keičiantis tam tikrus reglamentus dėl bendro ryžių rinkos organizavimo
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1976 m. birželio 21 d. Tarybos reglamentą (EEB) Nr. 1418/76 dėl bendro ryžių rinkos organizavimo [1] su paskutiniais pakeitimais, padarytais Reglamentu (EEB) Nr. 2229/88 [2], ypač į jo 16 straipsnio 5 dalį ir 19 straipsnį,
kadangi pagal Reglamentą (EEB) Nr. 1418/76 nuo 1988 m. rugsėjo 1 d. ryžiai bus skirstomi nebe į dvi, o į tris kategorijas: trumpagrūdžius, vidutinių grūdų ryžius ir ilgagrūdžius; kadangi pastarosios dvi kategorijos atitinka ankstesniąją ilgagrūdžių ryžių kategoriją;
kadangi dėl to būtina iš dalies keisti 1967 m. rugpjūčio 21 d. Komisijos reglamentą Nr. 467/67/EEB, nustatantį perskaičiavimo koeficientus, perdirbimo išlaidas ir šalutinių produktų vertę įvairiems ryžių perdirbimo etapams [3], su paskutiniais pakeitimais, padarytais Reglamentu (EEB) Nr. 2249/85 [4], ir 1971 m. liepos 26 d. Komisijos reglamentą (EEB) Nr. 1613/71, nustatantį išsamias ryžių ir skaldytų ryžių CIF kainų ir mokesčių nustatymo bei su tuo susijusių korekcijos sumų taisykles [5], su paskutiniais pakeitimais, padarytais Reglamentu (EEB) Nr. 2117/80 [6];
kadangi šiame reglamente numatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento Nr. 467/67/EEB 1 straipsnio 2 bei 3 dalyse ir 3 straipsnio 2 dalies b punkte bei 3 dalies b punkte "ilgagrūdžiai ryžiai" keičiama į "vidutinių grūdų ryžiai arba ilgagrūdžiai ryžiai".
2 straipsnis
Reglamentas (EEB) Nr. 1613/71 iš dalies keičiamas taip:
1. 4 straipsnio 2 dalis pakeičiama taip:
"2. Ilgagrūdžiams arba vidutinių grūdų lukštentiems ryžiams:
a) su vidutinių grūdų arba ilgagrūdžiais lukštentais ryžiais, pakoreguota pagal tai, kiek jų kokybė skiriasi nuo standartinės kokybės;
b) kai reikia, su vidutinių grūdų arba ilgagrūdžiais žaliaviniais ryžiais, pakoreguota pagal perskaičiavimo koeficientus, nulukštenimo išlaidas bei šalutinių produktų vertę ir pagal tai, kiek jų kokybė skiriasi nuo standartinės kokybės."
2. 4 straipsnio 4 dalis pakeičiama taip:
"4. Vidutinių grūdų arba ilgagrūdžiams nulukštentiems ryžiams:
a) su vidutinių grūdų arba ilgagrūdžiais nulukštentais ryžiais, pakoreguota pagal tai, kiek jų kokybė skiriasi nuo standartinės kokybės, kuriai nustatyta lukštentų ryžių slenkstinė kaina, tuos skirtumus pakoregavus pagal koeficientą, taikomą ilgagrūdžius lukštentus ryžius perskaičiuojant į ilgagrūdžius nulukštentus ryžius;
b) kai kuriais atvejais su vidutinių grūdų arba ilgagrūdžiais iš dalies nulukštentais ryžiais, pakoreguota pagal perskaičiavimo koeficientą, lukštenimo išlaidas bei šalutinių produktų vertę gaminant vidutinių grūdų arba ilgagrūdžius nulukštentus ryžius, šią kainą koreguojant pagal a punkto nuostatas."
3 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 1988 m. rugsėjo 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1988 m. liepos 26 d.